
Győr spiccben/fotósorozat

A fotósorozatot a tánc iránt érzett szeretetem ihlette. Tudom, hogy különösen nehéz precízen művelni a balettet, habár olyan könnyednek és egyszerűnek tűnik. A fő célom ezzel a fotósorozattal az volt, hogy megmutassam a balettosok által kiváltott érzéseket, valamint, hogy rámutassak arra a kontrasztra, hogy mennyire erősnek és mennyire törékenynek kell lenniük egy időben. Ebben rejlik a balett szépsége. 
A balett teremtől távol és a színpadon kívül akartam elkészíteni a fotókat, hogy felhívjam arra a figyelmet, hogy ők bárhol és bármiben táncolnak is, mindig balett táncosok lesznek.
Mindegyik fotó Győrben készült. Győr rendkívül híres a balett társulatáról, amelyet külföldön is nagy ismeretség övez. A kultúránknak népszerűsíteni kellene a balett darabokat, mert a mozgás, a látvány és a zene együttesen olyan lelki egyensúlyt közvetíthet felénk, ha odafigyelünk rá, amelyet semmi másból nem kaphatunk meg. A tánc nyelve mindenki számára érthetővé válhat, éppúgy ahogy a fotográfia is.



